#### KÄSUNDUSLEPING nr [Sisesta number]

#### (hiliseima digitaalallkirja kuupäev)

**Riigimetsa Majandamise Keskus**, registrikood 70004459, aadress Mõisa/3, Sagadi küla, Haljala vald, 45403 Lääne-Viru maakond,edaspidi **RMK** või **käsundiandja**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja registrikood , aadress , edaspidi **käsundisaaja**, keda esindab [Vali sobiv] alusel teiselt poolt

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping**, riigi hanke 1-47.3564 „Elanikkonnauuring metsa ja loodusteadlikkuse ning RMK puhke- ja kaitselade külastatavuse, rahulolu ning võrgustiku lisavõimaluste kohta“ (viitenumber 302640) tulemusena alljärgnevas:

1. **Lepingu ese ja dokumendid**
   1. Käsundisaaja kohustub vastavalt lepingu dokumentidele läbi viima lepinguga kokkulepitud tingimustel ja korras elanikkonnauuringu *„RMK puhke- ja kaitselade külastatavus, rahulolu ning võrgustiku lisavõimalused“/“Metsa- ja loodusteadlikkus“* (edaspidi teenus või käsund).
   2. Lepingu tõlgendamisel lähtuvad pooled dokumentide järgmisest pädevusjärjekorrast: leping, hankedokumendid, pakkumus.
   3. Kui vastuolud ilmnevad võrdse prioriteediga dokumentide vahel, võetakse aluseks kronoloogiliselt viimasena koostatud dokument. Lepingu pool, kes märkab dokumentides sisulisi vastuolusid, on kohustatud sellest viivitamatult informeerima teist poolt.
   4. Lepingul on selle sõlmimise hetkel järgmised lisad:

Lisa 1 - Tehniline kirjeldus

1. **Lepingu kehtivus ja teenuse osutamise tähtaeg**
   1. Leping jõustub allkirjastamisest poolte poolt ja kehtib kuni [Vali kuupäev] ja/või lepingust tulenevate kohustuste nõuetekohase täitmiseni.
   2. Käsundiandja viib elanikkonnauuringu läbi ajavahemikul [Vali kuupäev] kuni [Vali kuupäev].
2. **Lepingu kogumaksumus, teenuse üleandmise ja arvelduste kord**
   1. Lepingu kogumaksumus on ……... (……………) eurot, millele lisandub käibemaks seaduses sätestatud määras. Lepingu hind sisaldab endas kõigi lepingus ja selle lisades fikseeritud kohustuste täitmist, sh kõiki käsundisaaja poolt teenuse täitmiseks tehtud kulusid (sh transpordikulud jm). Lepingu hind on lõplik ja ei sõltu lepingu täitmise käigus mingitest lepinguvälistest asjaoludes.
   2. Käsundiandja tasub käsundisaajale vastavalt käsundisaaja poolt esitatud arvele. Käsundisaaja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   3. Käsundisaaja poolt esitatud arvete maksetähtajaks on neliteist (14) päeva pärast käsundiandja poolt e-arve kättesaamist.
3. **Poolte kohustused**
   1. Käsundiandja on kohustatud andma käsundisaajale teenuste osutamiseks järgmist infor­matsiooni ja materjalid: uuringu küsimustiku mustandmaterjal, vajalikud pildid küsimuste juurde.
   2. Käsundisaaja kohustub:
      1. osutama käsundiandjale lepingu punktis 1 nimetatud teenust vastavalt lepin­gus sätestatud tingimustele, oma teadmistele ja võimetele, täites käsundi hoolsalt, lojaalselt, käsundiandja jaoks parima kasuga ja vältides kahju tekkimist käsundiandja varale;
      2. täitma teenuse osutamisel käsundiandja juhiseid. Kui käsundisaaja soovib käsundiand­ja juhistest kõrvale kalduda, peab ta sellest käsundiandjale teatama ja tema otsuse ära oota­ma, välja arvatud juhul, kui viivitusega kaasneks käsundiandjale ilmselt ebasoodus tagajärg ja kui asjaoludest tulenevalt võib eeldada, et käsundiandja kiidab kõrvalekaldumise heaks;
      3. teatama käsundiandjale kõigist teenuse osutamisega seotud olulistest asjaoludest, eelkõige sellistest asjaoludest, mis võivad ajendada käsundiandjat juhiseid muutma.

1. **Leppetrahvid ja viivised**
   1. Käsundisaaja arve tasumisega viivitamisel maksab käsundiandja viivist 0,15% iga kalendripäeva kohta tasumata summast, kuid mitte rohkem kui 10% lepingu punktis 3.1 nimetatud kogumaksumusest.
   2. Käsundisaaja poolt lepingu dokumentides sätestatud kohustuse rikkumise eest enam kui üks kord ning vaatamata käsundiandja kirjalikule märkusele rikkumise jätkudes, võib käsundisaaja nõuda leppetrahvi. Leppetrahvi suuruseks on 100 (ükssada) eurot iga rikkumise eest. Tellijal on õigus leppetrahvi summa kinni pidada käsundisaaja poolt tasumiseks esitatud arve(te)st.
   3. Käsundiandjale tekitatud kahju kuulub hüvitamisele tõestatud ulatuses, kuid mitte suuremana, kui kogumaksumus. See piirang ei kehti, kui kahju on põhjustanud käsundisaaja tahtlik tegevus.
   4. Viivise tasumine või tekitatud kahju hüvitamine ei vabasta lepingupooli kohustuste täitmisest.
2. **Vääramatu jõud** 
   1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mille saabumist pooled lepingu sõlmimisel ette ei näinud ega võinud ette näha (vääramatu jõud).
   2. Vääramatu jõu asjaolu hindamisel kohaldavad pooled võlaõigusseaduse § 103 sätestatut. Lepingupooled on kohustatud viivitamatult kirjalikult informeerima teineteist sellisest olukorrast või selle saabumise võimalustest
3. **Poolte esindajad ja kontaktandmed**
   1. Käsundiandja esindaja on RMK Kerli Karoles-Viia, tel +372 5049272, e-post [kerli.karoles-viia@rmk.ee](mailto:kerli.karoles-viia@rmk.ee).
   2. Käsundisaaja esindaja on tel , e-post
4. **Teadete edastamine**
   1. Lepinguga seotud teated edastatakse telefoni teel või e-kirjaga poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirjaga edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.
5. **Lepingu muutmine, lõpetamine ja ülesütlemine**
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud või seoses lepingu tähtaja saabumisega.
   2. Lepingut võib muuta ainult poolte kirjalikul kokkuleppel.
   3. Käsundiandja lähtub muudatuste tegemisel riigihangete seaduses sätestatust.
   4. Käsundisaajal on õigus leping ennetähtaegselt üles öelda, kui:
      1. käsundiandja rikub lepinguga võetud kohustusi;
      2. käsundiandja ei täida kirjalikust meeldetuletusest hoolimata lepinguga sätestatud maksekohustusi;
   5. Käsundiandjal on õigus leping ennetähtaegselt üles öelda, kui:
      1. ilmnevad asjaolud, mis muudavad lepingu täitmise jätkamise võimatuks;
      2. käsundisaaja lõpetab oma tegevuse, kuulutatakse pankrotis olevaks või on tõestatud, et ta ei tegutse lepingu täitmisel sõltumatult ja erapooletult käsundiandja huve ja eesmärke esindades;
   6. Käsundiandjal on õigus leping lõpetada ja nõuda käsundisaajalt leppetrahvi 10% lepingu tasust ja tekitatud kahju hüvitamist ulatuses, mis ületab leppetrahvi suuruse, kui käsundisaaja ei täida lepingujärgseid kohustusi (vaatamata käsundiandja kirjalikele märkustele teenuse täitmine ei parane või on tõendeid, et omanikujärelevalve ei tegutse lepingu täitmisel käsundiandja huve ja eesmärke esindades erapooletult). Käsundiandjal on õigus teha käsundisaajale tasu maksmisel tasaarvestus leppetrahvi ulatuses.
6. **Lõppsätted**
   1. Pooled kohustuvad lepingu kehtivuse ajal hoidma konfidentsiaalsena kõik seoses le­pingu täitmisega teatavaks saanud andmed ja isikuandmed.
   2. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest. Juhul, kui lepingu muutmise vajadus tuleneb õigusaktide muutumisest, teatab käsundiandja sellest käsundisaajale kirjalikult 1 (üks) kuu ette.
   3. Lepingu või juba jõustunud lepingu lisade muutmine ja täiendamine vormistatakse lepingu lisana.
   4. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse õigusaktidega sätestatud korras.
   5. Leping on allkirjastatud digitaalselt.